BG
C 472/12
Официален вестник на Европейския съюз
12.12.2022 г.
Диспозитив 1) Член 12, параграф 2 от Директива 2002/58/ЕО на Европейския парламент и на Съвета от 12 юли 2002 година относно обработката на лични данни и защита на правото на неприкосновеност на личния живот в сектора на електронните комуникации, изменена с Директива 2009/136/ЕО на Европейския парламент и на Съвета от 25 ноември 2009 г., във връзка с член 2, втора алинея, буква е) от тази директива и член 95 от Регламент (ЕС) 2016/679 на Европейския парламент и на Съвета от 27 април 2016 година относно защитата на физическите лица във връзка с обработването на лични данни и относно свободното движение на такива данни и за отмяна на Директива 95/46/EО (Общ регламент относно защитата на данните) трябва да се тълкува в смисъл, че „съгласието“ по смисъла на член 4, точка 11 от този регламент на абоната на оператор на телефонни услуги се изисква, за да се включат личните данни на този абонат в указателите и публичнодостъпните телефонни справочни услуги, предоставяни от доставчици, различни от този оператор, като това съгласие може да бъде дадено или на посочения оператор, или на някой от тези доставчици.
2) Член 17 от Регламент 2016/679 трябва да се тълкува в смисъл, че искането на абонат за премахване на личните му данни от указателите и от публичнодостъпните телефонни справочни услуги представлява позоваване на „правото на изтриване“ по смисъла на този член.
3) Член 5, параграф 2 и член 24 от Регламент 2016/679 трябва да се тълкуват в смисъл, че национален надзорен орган може да изисква от доставчика на указатели и на публичнодостъпни телефонни справочни услуги в качеството му на администратор да вземе подходящи технически и организационни мерки, за да информира други администратори, а именно оператора на телефонни услуги, който му е предал личните данни на своя абонат, и другите доставчици на указатели и на публичнодостъпни телефонни справочни услуги, на които е предоставил такива данни, за оттеглянето на съгласието от този абонат.
4) Член 17, параграф 2 от Регламент 2016/679 трябва да се тълкува в смисъл, че допуска национален надзорен орган да разпореди на доставчик на указатели и на публичнодостъпни телефонни справочни услуги, от когото абонат на оператор на телефонни услуги е поискал вече да не публикува свързаните с него лични данни, да предприеме „разумни [...] мерки“ по смисъла на тази разпоредба, за да информира доставчиците на търсачки за това искане за изтриване на данните.
(1)
ОВ C 189, 17.5.2021 г.
Решение на Съда (пети състав) от 27 октомври 2022 г. (преюдициално запитване от Korkein oikeus — Финландия) — Soda-Club (CO2) SA, SodaStream International BV/MySoda Oy (Дело C-197/21) (1) (Преюдициално запитване — Право относно марките — Регламент (ЕС) 2017/1001 — Член 15, параграф 2 — Директива (ЕС) 2015/2436 — Член 15, параграф 2 — Изчерпване на правото, предоставено от марката — Бутилки, съдържащи въглероден диоксид — Пускане в обращение в държава членка от притежателя на марката — Дейност на препродавач, състояща се в пълнене и повторно етикетиране на бутилките — Противопоставяне на притежателя на марката — Законни основания за противопоставяне на по-нататъшно търгуване на носещите марката стоки) (2022/C 472/14) Език на производството: фински Запитваща юрисдикция Korkein oikeus